Il-Kap tal-Partit Nazzjonalista Bernard Grech sejjaħ għar-riżenja tas-Segretarju Parlamentari Silvio Parnis. Dr Grech qal dan fuq il-profil tiegħu wara li lbieraħ ġiet rapportata mewt ta' anzjana f'dar tal-anzjani. Huwa qal li qed jinsisti li mill-aktar fis biex is-Segretarju Parlamentari Silvio Parnis jerfa' r-responsabbiltà politika wara li qal li bdiet investigazzjoni b'insistenza tiegħu. Huwa talab ukoll lill-Prim Ministru jispjega lill-familjari ta' dawn il-vittmi u lill-poplu Malti dwar x'wassal għal din il-mewġa ta' mwiet u x'passi ttieħdu biex din titwaqqaf. Qal li l-poplu jeħtieġ serħan tal-moħħ u li nies mhumiex numri.